Schuster-fliek dalk gewilder as Madiba s’nŉ Lokprent van die Leon Schuster-rolprent volg onderaan die berig. Leon van Nierop, ŉ bekende rolprentresensent, het voorspel dat Leon Schuster se nuwe fliek dié naweek baie meer gewild sal wees in Suid-Afrika as die fliek oor Madiba se lewe, het Beeld Vrydag berig. Dit is altwee rolprente, naamlik Schuks! Your Country Needs you en Mandela: Long Walk to Freedom, se openingsnaweek. “Met alle respek vir ons volksleier, Mandela, wil ek sê dat mense naweke wil ontspan en lag,” het van Nierop aan Beeld gesê. Hy is van mening dat Schuster se fliek baie meer fliekgangers die naweek gaan lok. Mark Harris, bemarkingshoof van Nu Metro, verwag dat albei rolprente baie goed sal vaar, maar dat die Mandela-fliek langer gewild sal wees. Doug Place, bemarkingshoof van Ster-Kinekor, het gesê dit sal baie interessant wees om die loketsyfers van die flieks ná die eerste twee weke te vergelyk. – SAPA